लड़की से प्यार करता था; 2 गांवों के युवक घर से गाड़ी में डालकर ले गए
हरियाणा के पलवल में लड़की से प्रेम प्रसंग के चलते कुछ युवकों ने युवक का अपहरण कर लिया। खेतों में ले जाकर उसकी लाठी-डंडों से पीट-पीटकर हत्या कर दी। परिजनों को पता चला तो वे युवक को गंभीर हालत में अस्पताल लेकर गए, लेकिन डॉक्टरों
हरियाणा के पलवल में लड़की से प्रेम प्रसंग के चलते कुछ युवकों ने युवक का अपहरण कर लिया। खेतों में ले जाकर उसकी लाठी-डंडों से पीट-पीटकर हत्या कर दी। परिजनों को पता चला तो वे युवक को गंभीर हालत में अस्पताल लेकर गए, लेकिन डॉक्टरों ने मृत घोषित कर दिया। पुलिस ने 6 नामजद समेत 12 युवकों के खिलाफ हत्या सहित विभिन्न धाराओं में केस दर्ज किया है। शव को पोस्टमॉर्टम के बाद उसके परिजनों को सौंप दिया।
2 गाड़ियों में आए युवक उठाकर ले गए
गदपुरी थाना SHO राजबीर के अनुसार, धतीर गांव निवासी अर्जुन शिकायत में कहा है कि उसका सबसे बड़ा भाई निखिल (27) है। शुक्रवार को शाम करीब साढ़े 5 बजे उसके भाई निखिल को 2 गाड़ियों व एक बाइक पर आए किशोरपुर व धतीर गांव के 10-12 युवक गाड़ी में डालकर ले गए।
जंगल में लाठी-डंडे से पीटा
इसके बाद उसके भाई को किशोरपुर के जंगल में ले जाकर लाठी, डंडों से बुरी तरह से मारपीट कर खेतों में फेंक कर युवक फरार हो गए। उसका कहना है कि वह और उसके साथ मंढऩाका गांव निवासी विवेक व देवेंद्र मौके पर पहुंचे। वहां पर निखिल लहूलुहान हालत में पड़ा मिला। वे तुरंत गाड़ी में बैठाकर उसको नागरिक अस्पताल लेकर पहुंचे। डॉक्टरों ने निखिल की हालत गंभीर देखते हुए हायर सेंटर के लिए रेफर कर दिया।
किशोरपुर गांव की लड़की से प्रेम प्रसंग
अर्जुन ने बताया कि उसके भाई निखिल ने अस्पताल ले जाते समय उसे रास्ते में बताया कि वह किशोरपुर गांव की एक लड़की से प्रेम करता था। इसी बात को लेकर किशोरपुर गांव निवासी समय, जुगन, सोनू उर्फ सुच्चा व ऋषि, धतीर गांव निवासी गौरव व सौरव सहित 6-7 लड़क़ों ने उसे पीटा है। उन्होंने भाई को फरीदाबाद के एक निजी अस्पताल पहुंचाया। कुछ देर बाद डॉक्टरों ने उसे मृत घोषित कर दिया।
पुलिस ने किया केस दर्ज, गिरफ्तारी अभी नहीं
SHO ने बताया कि युवक की हत्या की सूचना के बाद गदपुरी थाना पुलिस फरीदाबाद अस्पताल पहुंच गई। शव को कब्जे में लेकर पोस्टमॉर्टम के लिए बीके अस्पताल फरीदाबाद मोर्चरी में रखवा दिया। पुलिस ने मृतक के भाई अर्जुन की शिकायत पर उक्त सभी आरोपियों के खिलाफ अपहरण व हत्या सहित विभिन्न धाराओं में मुकदमा दर्ज कर लिया है। आरोपियों की गिरफ्तारी के प्रयास किए जा रहे हैं।